હાલમાં જ જુલાઈ 2018માં દેશમાં 8 દિવસ સુધી ટ્રક ચાલકોની હડતાળ રહી. આ આઠ દિવસ દરમિયાન અર્થવ્યવસ્થાને લગભગ 50 હજાર કરોડ રૂપિયાનું નુકસાનનો અંદાજ કાઢવામાં આવ્યો. આ હડતાળને કારણે 20 જુલાઈથી લઈને 29 જુલાઈ સુધી દેશભરમાં લગભગ 90 લાખ ટ્રકના પૈડાં થંભી ગયા જેની સીધી અસર સરકારી અને ખાનગી ક્ષેત્રના કામકાજની સાથે દેશમાં ખાવાપીવાની વસ્તુઓથી લઈને ફેક્ટરીના ઉત્પાદન પર પડી. માત્ર ટ્રકની હડતાળની અર્થવ્યવસ્થાને દરરોજ 6થી 7 હજાર કરોડ રૂપિયાનું નુકસાન થયું હતું.